kardosdrur/scandi-wiki huggingface dataset:
Joseph Bonaparte

Joseph-Napoléon Bonaparte (født Giuseppe Buonaparte; 7. januar 1768 – 28. juli 1844) var en fransk diplomat og adelsmand. Han var storebror til kejser Napoleon 1. af Frankrig, der gjorde ham til konge af Napoli
(som Giuseppe 1.) fra 1806 til 1808 og til konge af Spanien (som José 1.) fra 1808 til 1813. Efter Napoleons fald var han kendt under titlen Greven af Survilliers.

Biografi 
Giuseppe Buonaparte blev født i 1768 i byen Corte på Korsika som det ældste barn af Carlo Buonaparte og Laetitia Ramolino. Han fik syv søskende som den senere franske kejser Napoleon 1. Under den Franske Revolution var han blandt andet ambassadør i Rom.

Han blev konge af Napoli i 1806, men måtte give tronen til Joachim Murat og blev i stedet udråbt konge af Spanien i 1808. Hans regeringstid var optaget af krigen mod de spanske guerillaer og hertugen af Wellington.

Efter militære nederlag i 1813 måtte han flygte til Frankrig og gik i eksil i USA og Italien. Han døde i Firenze.

Eksterne henvisninger 

Konger af Napoli
Regenter af Spanien
Personer i Italiens historie
Joseph
Monarker der har abdiceret
Katolske monarker
KFUMs Soldatermission

KFUMs Soldatermission er en dansk folkekirkelig organisation, der har til formål "at arbejde blandt Forsvarets personel og hvor muligt også blandt pårørende - ved forkyndelse af det kristne budskab og praktisk tjeneste". Organisationen driver pr. 2015 14 soldaterhjem (uformelt omtalt som Kuffen) for Hærens og Flyvevåbnets personel samt et orlogshjem for Søværnets personel i Frederikshavn. Soldaterhjemmene havde 429.220 besøgende i løbet af 2014. Organisationens protektor er Kronprinsesse Mary.

I 1889 åbnede det første KFUMs Soldaterhjem i Fiolstræde i København, hvilket er starten på KFUMs Soldatermissions historie. I 1906 stiftedes Soldaternes Venner som støtteforening til KFUMs Soldaterhjem, der i 2003 blev organisatorisk sammenlagt med KFUMs Soldatermission.

Med Danmarks internationale militære engagement efter 1992 begyndte en ny epoke i KFUMs Soldatermissions historie. I 1998 åbnede KFUMs Soldaterhjem i Doboj for udsendte danske soldater i Bosnien. Siden har KFUMs Soldaterhjem været etableret i Kosovo, Irak, Libanon og Afghanistan i forbindelse med de udsendte danske kontigenters udsendelser.

I 2012 åbnede det første KFUMs Soldaterrekreation i Holstebro, siden hen er yderligere soldaterrekreationer blevet åbnet. Soldaterrekreation er midlertidige boliger for tidligere udsendte soldater og fungerer som en integreret del af KFUMs Soldaterhjem. Målgruppen er bl.a. veteraner, der oplever efterreaktioner som følge af deres udsendelse.

Placeringer

Referencer

Ekstern henvisning 
KFUMs Soldatermission

Danske kirkelige foreninger
Ebh bank

ebh bank a/s var en dansk bank med hovedsæde i Fjerritslev. Banken beskæftigede i 2007 350 ansatte og havde et årsresultat på 300,2 mio. kr. I november 2008 måtte banken opgive at fortsætte på egen hånd, og aktiver og passiver blev overdraget til Det Private Beredskab under Finansiel Stabilitet A/S.

Banken havde 12 filialer i Danmark, primært i Han Herred, men også i Århus og København, samt et datterselskab i Tyskland, deutsche ebh. Banken blev grundlagt i 1992 under navnet Egnsbank Han Herred som en fusion af Han Herreders Sparekasse (grundlagt 1858) og Fjerritslev Bank A/S (grundlagt 1898). I marts 2005 skiftede banken navn til ebh bank. 

Banken etablerede netbanken Day2Day Bank i 1998. I 2001 indledtes en vækststrategi med overtagelsen af det tidligere børsnoterede DAI Holding A/S med aktiviteter i Horsens og København, og i 2004 var banken medstifter af Dansk Pantebrevsbørs sammen med Nykredit, Fondsbörse Deutschland Beteiligungsmakler AG og Börse Hamburg. Samme år blev inkassoselskabet Credit Consult A/S opkøbt, og i 2005 fulgte Midt Factoring A/S og med det et medejerskab i Debitor Registret A/S. I maj 2007 gik ebh bank ind på det tyske marked for inkassovirksomhed med etableringen af deutsche ebh, der har hovedsæde i Saarbrücken. Senere er deutsche ebh udvidet med filialer i Frankfurt am Main og Düsseldorf. I marts 2008 etableredes ebh leasing.

Finanskrisen 
I en fondsbørsmeddelelse 22. september 2008 meddelte banken at dens administrerende direktør Finn Strier Poulsen er blevet afskediget, og at banken nedjusteringer sine forventninger til resultatet for 2008 til 0 kr. Det kom blot 11 dage efter, at forventingerne var blevet nedjusteret til 110-130 mio. kr. Ifølge meddelelsen vil ebh bank i den kommende tid indlede et frasalg af datterselskaber. Nationalbanken og en række andre banker vil sørge for, at driften kan fortsætte. Nedjusteringen 11. september betød, at bankens markedsværdi blev næsten halveret .

Den 18. november 2008 meddelte banken, at den måtte opgive at fortsætte på egen hånd og at der derfor blev indgået en aftale om, at aktiver og passiver blev overdraget til Det Private Beredskab.  Jørn Astrup Hansen blev sat i spidsen for fallitboet efter ebh bank.

Kilder 

Tidligere banker i Danmark
Fjerritslev
Etableret i 1992
Ophørt i 2008
Finansiel Stabilitet
Fondsbørsmeddelelse

En fondsbørsmeddelelse er et telegram udsendt af et aktieselskab, der er noteret på Københavns Fondsbørs. Fondsbørsmeddelelser indeholder oplysninger om virksomhedens økonomi, f.eks. årsregnskab, forventninger til årets resultat, ligesom ændringer virksomheden, f.eks. udskiftninger i ledelsen, også skal meddeles Fondsbørsen.

I forhold til aktieselskaber generelt gælder for børsnoterede aktieselskaber en udvidet forpligtelse til at oplyse om virksomhedens økonomiske stilling. Den øgede oplysning sker i form af fondsbørsmeddelelserne, men kan også ske ved direkte henvendelse til aktionærerne.

Finansiel økonomi
Kommunikation
Nokia (by)

Nokia er en bykommune i landskabet Birkaland i det vestlige Finland. Kommunen og landskabet hører under Vest og Indre Finlands regionsforvaltning. I 1998-2008 hørte byen til Vestfinlands len.  

Byen ligger på bredden af Kumo-elven, ca. 15 km vest for Tampere. Byen har  indbyggere.

Nokia var i 1596 centrum for et bondeoprør kaldet Klubbekrigen, fordi bøndernes mest brugte våben var køller (sv.: klubbar). Konflikten endte blodigt, idet de oprørske bønder blev brutalt nedslagtet af den svenske hær under ledelse af statholderen Clas Eriksson Fleming. Under den finske borgerkrig i 1918 var Nokia i lighed med Tampere en kommunistisk højborg. Byen fik sin bystatus så sent som 1977. I dag er byen fortsat præget af flere større industrivirksomheder, men har også flere spa-hoteller. Byen ligger midt på jernbanestrækningen fra Tampere til Pori. Nokia er venskabsby med Horsens

Telekommunikationsvirksomheden Nokia 
Byen kendes dog mest for telekommunikationsvirksomheden Nokia, der blev grundlagt i byen i 1865 som en papirfabrik. Senere begyndtes en produktion af gummiprodukter, bl.a. bildæk, og virksomheden fusionerede med Finnish Cable Works (Suomen kaapelitehdas) til Nokia Corporation i 1967. Dele af konglomeratet blev frasolgt i 1990, og såvel dækproduktionen som papirfabrikken har derfor ikke længere tilknytning til Nokia Corporation. I dag har Nokia ikke længere aktiviteter i byen, men har sit hovedsæde i Espoo, mens den største fabrik ligger i Salo, begge flere hundrede km syd for byen Nokia. Dog har virksomheden en af sine udviklings- og designafdelinger placeret i Tampere. Turister kommer til Nokia i håb om at finde et mobiltelefonmuseum, men den eneste forbindelse til firmaet er Nokia-villaen, der undertiden anvendes til personalets fester. Byen er gentagne gange blevet opfordret til at lave en form for mindesmærke over virksomheden, men har hver gang afvist med henvisning til, at der aldrig er fremstillet mobiltelefoner dér.

Referencer

Eksterne henvisninger 

 Byens officielle hjemmeside (finsk)

Byer i Finland
Kommuner i Birkaland
Hardenberg

Hardenberg har flere betydninger:

 Hardenberg (nedersaksisk adelsslægt) – en tysk-dansk adelsslægt og medlemmer af denne
 Hardenberg (westfalsk adelsslægt) – en tysk adelsslægt og medlemmer af denne
 Grevskabet Hardenberg-Reventlow – et historisk dansk grevskab

Hardenberg som geografiske steder:
 Schloss Hardenberg (Velbert)
 Burg Hardenberg (Velbert)
 Herrschaft Hardenberg
 navnet for Neviges indtil 1935, en bydel i Velbert
 Amt Neuhardenberg
 kommunen Neuhardenberg
 Schloss Neuhardenberg
 flækken og kommunen Nörten-Hardenberg
 Schloss Hardenberg (Nörten-Hardenberg)
 Burg Hardenberg (Nörten-Hardenberg)
 Hardenbergplatz i Berlin
 Hardenberg-Gymnasium i Fürth
 Hardenberg-Gymnasium i Greussen
 Hardenberg (Nederlandene), en by og kommune i Nederlandene
CAPTCHA

CAPTCHA (Completely Automated Public Turing-test to tell Computers and Humans Apart) er et antihacker- og digitaliseringssystem, som fungerer ved brug af et billede/ billeder af ord med forvreden tekst, som internetbrugere skal anvende for at få adgang til en internettjeneste.

Dette er et praktisk eksempel på en Turing-test til at skelne maskine fra menneske.

Systemet bygger på den antagelse, at maskiner ikke (i det mindste endnu) er i stand til udføre visse ting, vi mennesker kan. Det kan eksempelvis være at genkende forvredet tekst.

Systemet blev udviklet i år 2000 af de amerikanske it-forskere Luis von Ahn, Manuel Blum, Nicholas Hopper og John Langford ved Carnegie Mellon University i Pittsburgh, USA.

reCAPTCHA er en videreudvikling af systemet, foretaget af Von Ahn og samarbejdspartnere, til brug ved digitalisering af dokumenter etc.

Formål

CAPTCHA 
At sikre hjemmesider mod computerstyredede hacker- og spamangreb samt digitalisering af gamle arkiver, bøger og avisartikler og fungerer ud fra det princip ved at vise et billede med forvansket tekst. 

Vi kan ved hjælp af vores øjne stadig skelne teksten fra forvanskningen, og dermed indskrive billedteksten for at få adgang til relevante tjeneste. 

Systemet er relevant, hvis man vil undgå, at en computer opretter tusindvis af konti hos en udbyder af en gratis tjeneste.

reCAPTCHA 
Bruges til digitalisering af eksempelvis gamle dokumenter etc. hvor OCR-software til karaktergenkendelse må give op på grund af udtværet blæk etc.

reCAPTHCA kræver to billeder, et for identifikation samt et skannet ord fra relevante dokument.

Trivia 
Anno 2008 har brugere med reCAPTCHA i henhold til von Ahn angiveligt afkodet ca. fire millioner ord om dagen af vanskelig tekst.

Kilder og henvisninger 

 Den officielle CAPTCHA-hjemmeside (engelsk)

It-sikkerhed
It-udviklingsprojekter
Ringgaffelnøgle

En ringgaffelnøgle er en fastnøgle, der benyttes til fastspænding af bolte og møtrikker. En ringgaffelnøgle består af et stykke metal, hvor der i den ene ende er udformet en slags fork. Den anden ende er udformet som en cirkel. Inde i cirklen er der udfræsninger, der løber på tværs af længde aksen af ringgaffelnøglen. En ringgaffelnøgle kan fås med skraldefunktion, så nøglen kun drejer møtrikken i én retning. Det vil sige, at man ikke skal have ringgaffelnøglen af og på bolten hele tiden, for at skrue den af eller på.

Ringgaffelnøgler fås i mange størrelser. Dels i metriske mål dels i tommemål. 
Som hovedregel er ringen og gaflen lige store, det vil sige at de passer til samme størrelse bolt eller møtrik. Hvis f.eks. der savnes en nøgle, der passer til en bolt der er 15 mm i diameter over boltens hoved, taler man om en "femtenernøgle". 

Ringgaffelnøglen kan i nogle tilfælde erstattes af en såkaldt skiftenøgle, der dog er mere upræcis.

Fastnøgler
Battery

Battery er en programserie fra Native Instruments. Battery er en drum machine, der via. blandt andet MIDI-filer kan bruges til at fremstille et beat, der enten kan bruges enkeltstående eller importeres i et mix. Battery fungerer både som enkeltstående program, men også som plug-in (typisk VST).

Referencer 

Lydredigering
Native Instruments
Kontakt (software)

Kontakt er en serie af samplerprogrammer fra firmaet Native Instruments. De bruges til at ændre MIDI-inputs fra bl.a. keyboards til at lyde som næsten realistiske instrumenter, som f.eks. violin, guitar, klaver, kontrabas eller en strengsektion af et orkester ved brug af importerede samples.

Programmerne kan både fungere som såkaldt "stand-alone"-programmer og som plug-ins via f.eks. VST 2.0, så de kan bruges i diverse DAWs. Der er mange filtre og effekter, ajourført tid-stretching, et instrument-bussystem og mere. Version 5 er den seneste version.

Der er tredjepartsudviklerne af samples til Kontakt-serien, bl.a. Vienna Symphonic Library.

Samplere
Musikprogrammer
Windows-software
Mac OS-software
Native Instruments
NVFC

NVFC har flere betydninger:

 Nordvest FC – en dansk fodboldklub under Sjællands Boldspil-Union (SBU)
 Northern Virginia Royals – en amerikansk fodboldklub.
 Northwich Victoria F.C. – en engelsk fodboldklub.
Native Instruments

Native Instruments er producent af software og hardware til musikproduktion, indenfor alle genre "akustisk",  eksperimental musik, elektronisk musik, filmmusik mm. Firmaet blev stiftet i 1996 i Berlin, Tyskland af Stephan Schmitt og Volker Hinz. Native Instruments producerer blandt andet softwaresamplere og -synthesizere, og står herunder bag blandt andet software prdukterne Kontakt-, Battery og Reaktor og beatproduction enhederne i Maschine serien. Samtidigt med introduktionen af deres Komplete Kontrol keyboard introducerede de også NKS som bl.a. inkluderer en browser funktion med "previews" af presets.

Eksterne henvisninger
Taro Aso

Taro Aso (japansk: 麻生太郎 = Asou Tarou), født 20. september 1940, er en japansk politiker, der er leder af Japans Liberaldemokratiske Parti (LDP). Taro Aso har været medlem af Repræsentanternes Hus siden 1979. Han var udenrigsminister fra 2005 til 2007 under premierministrene Shinzo Abe og Junichiro Koizumi. Derudover var han i korte perioder generalsekretær for partiet LDP i 2007 og igen i 2008.

Partileder og premierminister 

Den 22. september 2008 valgte LPD Taro Aso som partiets fremtidige leder og efterfølger for Yasuo Fukuda . Valget til partileder gjorde det derefter til en formssag for den da 67-årige Aso at blive valgt til premierminister i Japan som efterfølger for Yasuo Fukuda. Afgørelsen blev truffet under en afstemning i Repræsentanternes Hus, (hvor LDP havde flertal) den 24. september 2008, hvor Aso blev valgt med overvældende flertal over oppositionens kandidat Ichiro Ozawa . Regeringspartiet LDP har imidlertid mistet sit flertal i Japans Overhus, og umiddelbart efter afstemningen i Underhuset stemte Overhuset, og her vandt oppositionslederen Ichiro Ozawa. I tilfælde af uoverensstemmelser mellem Underhus og Overhus er det imidlertid Underhusets afgørelse, der er gældende, og afgørelsen havde således ingen umiddelbar konsekvens for Asos udpegning til premierminister, men det illustrerer nogle af de uoverensstemmelser, som Taro Aso kom til at stå over for som Japans tredje premierminister på blot lidt over et år.

Og problemer blev der, ikke mindst for LDP, der året efter tabte en række lokalvalg og i sidste ende også underhusvalget 30. august 2009. Det markante nederlag her medførte, at Taro Aso forlod posten som premierminister 16. september 2009, mindre end et år efter sin tiltræden, til fordel for Yukio Hatoyama.

Referencer

Eksterne henvisninger 
 Profile: Taro Aso – beskrivelse af politikeren Taro Aso fra BBC News

Politikere fra Japan
Japans premierministre
Plug-in

En plug-in er et stykke software der fungerer som en tilføjelse til et andet computerprogram. Nogle plug-ins kan operere som både plug-in og såkaldt "stand alone," hvilket vil sige det kan køre uden andre programmer. Plug-ins kan udvikles som både "executable" (programmer/.exe-filer) og DLL-filer. De kan ligeledes udvikles af både tredjeparter og det originale programs udvikler.

En af industristandarderne i elektronisk musikproduktion er Steinbergs Virtual Studio Technology, hvor tusindevise plug-ins udvikles til sequencerprogrammer.

Software
Ajax (Disney)

Ajax er et navn, som regelmæssigt har optrådt på film fra Mickey Mouse Works og House of Mouse.

Ajax Corporation er et opdigtet firma i Disneyuniverset. Det er en parodi på Acme Corporation, som blev kendt fra Warner Bros.

En tidlig udgave af Ajax Corporation kan ses i "Lonesome Ghosts" fra 1937 med Mickey Mouse, Anders And og Fedtmule. I denne korte tegneserie arbejder trioen på et kontor, som bærer dørskiltet "Ajax Ghost Exterminators; Day & Night Service".

Hvor Acme Corporation markedsførte surrealistiske dimser og dingenoter, har Ajax' produkter en tendens til at være mere virkelighedsnære, såsom maling, tyggegummi, og glødelamper. Disneyfigurerne får ofte job i Ajax-filialer såsom Ajax Ghost Exterminators, Ajax Låsesmede og Ajax Hittegods. Disse tjenester ses hyppigere i nyere tegnefilm fra Mickey Mouse Works og House of Mouse.

Ajax dukker op i forskellige Anders And-tegneserier i løbet af 1940'erne, hvor en gorilla har fået tildelt navnet.

Fiktive virksomheder
Disney
Siren Blood Curse

Siren: Blood Curse, det nyeste spil i Siren-serien, er et japansk gyser-spil til PlayStation 3 udgivet af Sony. Spillet er delt op i 12 afsnit som kan købes i 4 separate pakker eller i én samlet ordning. I de enkelte episoder er der både levels og filmklip og når man går ind i en ny episode ser man først en kort trailer af hvad der skete i det foregående afsnit, ligesom man i slutningen af hver episode ser lidt af hvad næste episode byder på. Undervejs i spillet styrer man forskellige karakterer og der er mulighed for at bruge over 50 forskellige våben lige fra stegepander, havesakse og køkkenknive til guitarrer, båndoptagere og pistoler!

Handling 
Et amerikansk tv-hold tager den 3. august 2007 til Japan for at optage en dokumentarfilm om dem glemte, japanske bjergby Hanuda hvor der 30 år forinden var blevet foretaget menneskeofringer. Men pludselig støder gruppen ind i en sådan ofring og ser byens tidligere beboeres nye skæbner, Shibito, zombie-lignende monstre med det ene formål at dræbe og ofre folk der kommer ind i byen! Tv-holdet må nu forsøge at flygte ud af byen i live og undgå at blive Shibito!

Persongalleri 
 Howard Wright 
Howard Wright er hovedpersonen og også den karakter man styrer mest. Han er en ung, brunhåret amerikaner der er taget med tv-holdet.

 Sam Monroe
Sam Monroe er lærer på et college, og med på tv-holdet som ekspert i folkeslag. Derudover er han eks-kæreste med Melissa Gale far til Bella Monroe, har mørkt hår og går med briller.

 Melissa Gale
Melissa Gale er Sam Monroes ekskæreste og vært på TV-holdet. 

 Bella Monroe
Bella Monroe er en 5-7 årig datter af Melissa Gale og Sam Monroe. Hun er den eneste karakter i spillet der ikke kan angribe. 

 Seigo Saiga
Seigo Saiga er en doktor og adopteret ind i Saiga familien. 

 Sol Jackson
Sol Jackson er kameramand på tv-holdet og hemmeligt forelsket i Melissa Gale. Han bliver en Shibito i starten af spillet da han forsøger at redde Bella fra en Shibito.

 Amana
Amana er en ond nonne, som dog i dele er spillet er god og forsøger at hjælpe Howard.

 Miyako
Miyako er en ung japansk pige som prøver at flygte fra Hanuda, da Shibitoerne vil ofre hende.

 Politikomissæren
Politikomissæren er den første Shibito man støder på i spillet og går igen flere gange i episoderne. Han siger typisk replikker som "10-4 – shoot to kill" og "Let me kill you!"

 Hospitalsdamen
Hospitalsdamen er en ung japansk pige Shibito, der omvender Sol til en Shibito og som Bella skal forsøge at flygte fra på det der engang var byens hospital.

Sightjacking 
Et helt nyt skridt er taget i spil-teknologi, da Siren Blood Curse som det første spil nogensinde, kan byde på sightjacking! Skærmen bliver delt i to så du ser fra både monstrets vinkel og din egen!

Eksterne henvisninger 
 
 Official Japanese website 
 Official US website
 Official UK website 
 Wright Rider (hoax site)

Computerspil fra 2008
PlayStation 3-spil
Arki

Arki er en lille græsk ø beliggende få kilometer nord for øen Lipsi i øgruppen Dodekaneserne.

Øen har ingen lufthavn, så man skal sejle til øen, enten med bilfærge fra Patmos eller Leros.

Eksterne henvisninger 

Dodekaneserne
Lefkas

Lefkas, Levkas eller Lefkáda er en græsk ø og en af De Joniske Øer. 
 
Øen ligger syd for Korfu i Det Joniske Hav vest for det græske fastland.

De Joniske Øer
Paxi

Paxi, også kaldet Paxos, er en lille græsk ø og en af De Joniske Øer i Det Joniske Hav vest for det græske fastland.

Eksterne henvisninger 

De Joniske Øer
Jacob Holm (grosserer)

Jens Jacob Holm (29. september 1770 i Skafterup, Fyrendal Sogn ved Næstved – 3. august 1845 i København) var en dansk urtekræmmer, grosserer, kaperreder, skibsreder, industrimand og værftsejer, grundlægger af Jacob Holm & Sønner, som stadig eksisterer.

Faderen, skoleholder Knud Holm, døde da Jacob Holm var 4 år. Opvæksten hos moderen Kirstine Sophie Kampmann og 3 ældre brødre var under fattige kår. Holm rejste til København og påbegyndte i 1792 handel med varer. Opbyggede en større urtekræmmerhandel med base i Torvegade på Christianshavn. Handelen var rettet mod øen Amagers hurtigt voksende befolkning. Han begyndte redervirksomhed i 1798 med købet af skibet Najaden. Virksomheden ekspanderede i en urolig tid med Slaget på Reden i 1801, bombardementet af København i 1807 og statsbankerotten i 1813. Modtog Ridderkorset i 1815 som kun 45-årig.

Rederivirksomheden nåede fra 1807 til Jacob Holms død i 1845 at omfatte mere end hundrede skibe. Det første kaperbrev blev udstedt i 1807. Et eksempel er kaperbåden Vennerne som blev ført af Hans N. Poulsen og var udstyret med 2 kanoner og 20 mand. Vennerne opbragte i 1810 det store engelske skib The Swift. Bare styrmandens prisepenge var på mere end 500 rigsdaler.

Jacob Holms skibe Concordia og Neptun, under ledelse af kaptajn Thomas Jepsen Sødring, udførte de første danske verdensomsejlinger, i alt tre, fra 1839 til 1845. 1845 var afrejseåret for den berømte jordomsejling af Galathea. Concordia og Neptuns togter var med henblik på hvalfangst og blev gennemført med succes og uden tab af liv. Ved Jacob Holms død ophørte dansk hvalfangst atter.

I 1814 oprettede Jacob Holm skibsværft og byggede større skibe som den eneste fraset det militære Orlogsværft. I 1830 byggedes det første danske dampskib Frederik den Siette som afløste Caledonia på ruten fra København til Kiel.

Som fabrikant blev Jacob Holm en af "Kjøbenhavns 32 Mænd" ligesom vennen og inspirationskilden Lauritz Peter Holmblad. Jacob Holm byggede i 1913 det første industrielle rebslageri, det nuværende Amager Center. Byggede i 1833 som den første fabrikant i Danmark arbejderboliger til sine ansatte. Gaderne omkring rebslageriget er navngivet efter den tidligere fabrik, bl.a. Reberbanegade, Tovværksgade og Jacob Holms gade

Øvrige industrier var et lysstøberi, sæbesyderier, sejldugsfabrik, pudder og stivelsesfabrik, limfabrik, samt en oliemølle.

Han er begravet i Christians Kirkes (oprindeligt Frederiks tyske Kirkes) kapel.

Referencer

Eksterne henvisninger 
 

Fabrikanter fra Danmark
Skibsredere fra Danmark
Riddere af Dannebrog
Danskere i 1700-tallet
Danskere i 1800-tallet
Grosserere fra Danmark
Personer i Dansk Biografisk Leksikon
Jacob